Slik får du snart se Suzann Pettersen
Bladet kommer i salg i USA 13. juli. - Det er en stor ære for Suzann å bli forespurt om å stille opp i dette, noe flere av verdens største idrettsstjerner har gjort før henne. ESPN er verdens største sportsmediekanal, og gir årlig ut magasinet «The Body Issue», der de legger fokus på forskjellige idrettsutøveres nakne kropper og former, skriver hennes manager Kevin C. Skabo i en pressemelding. Han skriver videre at Pettersen syntes det var spennende og ærefullt å kunne si ja da ESPN meldte at hun var en av 27 idrettsstjerner de ønsket å ha med i årets utgave. Pettersen selv skriver på Twitter dette om å være med i bladet: «Jeg antar at nyheten er kommet ut. Ja! Jeg er en av utøverne i ESPNs body issue. Det var en annerledes opplevelse, men en ære å bli spurt». I tillegg til Suzann Pettersen vil profiler som blant annet Carmelita Jeter (friidrett), Daniela Hantuchova (tennis), Abby Wambach (fotball), Carlos Bocanegra (fotball) og Walter Dix (friidrett) bli avbildet uten klær i sommernummeret.
Golfstjernen Suzann Pettersen (31) er en av 27 utøvere som er forespurt om å stille opp naken i ESPN Body Issue.